ভি. শান্তা
ভি. শান্তা (জন্ম: ১১ মার্চ ১৯২৭) একজন ভারতীয় কর্কট রোগ বিশেষজ্ঞ এবং চেন্নাইতে অবস্থিত অদ্যার কর্কট রোগ প্রতিষ্ঠানের অধ্যক্ষ। তিনি বিশেষত ভারতের কর্কট রোগীগণের সহজলভ্য এবং কম খরচী চিকিৎসা প্রদান করতে অগ্রণী অবদানের জন্য পরিচিত। তিনি সমগ্র জীবন কর্কট রোগীগণের সহায়তার জন্য বিভিন্ন কার্যপন্থা হাতে নিয়েছিলেন। তিনি কর্কট রোগের অধ্যয়ন, এ থেকে সুরক্ষা এবং চিকিৎসার উপর গবেষণা এবং এর সজাগতা বৃদ্ধির জন্য অহোপুরুষার্থ করেছিলেন। এর সঙ্গে তিনি কর্কট রোগের বিশেষজ্ঞ এবং কর্কট রোগের উপশাখাসমূহের বিজ্ঞানীসমূহকে উৎসাহিত করেছিলেন। ভারত সরকার তাঁর অবদানের স্বীকৃতিস্বরূপ ১৯৬৮ সালে পদ্মশ্রী, ২০০৬ সালে পদ্মভূষণ এবং ২০১৬ সালে পদ্মবিভূষণ প্রদান করেন। ২০০৫ সালে তিনি এশিয়ার নোবেল পুরস্কার হিসেবে খ্যাত রমন ম্যাগসেসে পুরস্কার লাভ করেছিলেন। তিনি ১৯৫৫ সাল থেকে অদ্যার কর্কট রোগ প্রতিষ্ঠানের সঙ্গে জড়িত হয়ে আছেন। এর সঙ্গে তিনি স্বাস্থ্য ক্ষেত্রের বিভিন্ন জাতীয় এবং আন্তর্জাতিক কমিটির সদস্য হিসেবে কার্যনির্বাহ করেছেন। তিনি বিশ্ব স্বাস্থ্য সংস্থার স্বাস্থ্য এবং চিকিৎসা উপদেষ্টা কমিটিরও সদস্য ছিলেন।